Diari Oficial de la Generalitat Valenciana


Sumari del DOGV 7355, del 08-09-2014 (2014/8063)

RESOLUCIÓ de 8 d'agost de 2014, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa per a la construcció de la línia elèctrica aereosubterrània a 20 kV, doble circuit, entre l'ST San Miguel de Salinas i el Sector Asomadas, als termes municipals de San Miguel de Salinas, Los Montesinos, Almoradí i Orihuela, s'aproven el projecte d'execució i l'addenda a este i se'n declara, en concret, la utilitat pública. Expedients números ATLINE/2011/56/03 i ATLIRE/2013/3/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7355

Data del DOGV
:   08-09-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/8063


Data del document
:   08-08-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 8 d'agost de 2014, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa per a la construcció de la línia elèctrica aereosubterrània a 20 kV, doble circuit, entre l'ST San Miguel de Salinas i el Sector Asomadas, als termes municipals de San Miguel de Salinas, Los Montesinos, Almoradí i Orihuela, s'aproven el projecte d'execució i l'addenda a este i se'n declara, en concret, la utilitat pública. Expedients números ATLINE/2011/56/03 i ATLIRE/2013/3/03. [2014/8063]  
  
  
Antecedents de fet  
Amb data 4 de març de 2011, Iberdrola Distribución Eléctrica, SAU, a través d'un representant degudament acreditat, va presentar davant del Servici Territorial d'Energia d'Alacant, una sol·licitud per a:  
- Autorització administrativa per a la construcció de la nova línia elèctrica aereosubterrània a 20 kV, doble circuit, entre l'ST San Miguel de Salinas i el Sector Asomadas, als termes municipals de San Miguel de Salinas, Los Montesinos, Almoradí i Orihuela, província d'Alacant.  
  
- Aprovació del projecte tècnic d'execució.  
- Declaració, en concret, d'utilitat pública, d'estes instal·lacions.  
  
Junt amb l'escrit de presentació d'estes peticions s'acompanyava la documentació següent:  
- Projecte tècnic per a l'execució de l'esmentada instal·lació, firmat per un tècnic competent acompanyat de la declaració responsable de 17 de febrer de 2011.  
- Separates per a l'obtenció del condicionat tècnic de:  
· Ajuntament de San Miguel de Salinas.  
· Ajuntament de Los Montesinos.  
· Ajuntament d'Almoradí.  
· Ajuntament d'Orihuela.  
· Unitat de Carreteres a Alacant del Ministeri de Foment.  
· Confederació Hidrogràfica del Segura.  
· Departament d'Obres Públiques de la Diputació d'Alacant.  
· Direcció General de Patrimoni Cultural.  
· Servici Territorial de Medi Ambient d'Alacant.  
· Servici Territorial de Carreteres d'Alacant.  
· Telefónica de España.  
· Gas Natural Cegas, SA.  
- Relació concreta i individualitzada dels béns i drets que es consideren de necessària expropiació per a l'establiment de l'esmentada infraestructura, a l'efecte del reconeixement, en concret, de la utilitat pública d'eixes instal·lacions.  
- Amb data 21 de maig de 2013, Iberdrola Distribución Eléctrica, SAU, va presentar l'addenda al projecte de construcció de la línia elèctrica aereosubterrània a 20 kV, doble circuit, entre l'ST San Miguel de Salinas i el Sector Asomadas, als termes municipals de San Miguel de Salinas, Los Montesinos, Almoradí i Orihuela, província d'Alacant, davant del Servici Territorial d'Energia d'Alacant, per mitjà del qual va manifestar que:  
- L'addenda ha sigut necessària, vist l'informe desfavorable de l'Ajuntament de Los Montesinos, amb data de 6 de maig de 2011, per afecció visual de les instal·lacions elèctriques al conjunt arquitectònic de l'ermita de la Marquesa, paratge d'un gran valor paisatgístic i ambiental.  
- S'ha procedit a realitzar una modificació del traçat, en el tram de la línia aèria del projecte inicial corresponent a la zona de l'ermita de la Marquesa, amb una longitud de 466 metres, que afecta els termes municipals de San Miguel de Salinas i Los Montesinos.  
Se sol·licita:  
- Autorització administrativa per a l'addenda al projecte de la línia elèctrica aereosubterrània a 20 kV, doble circuit, entre la ST San Miguel de Salinas i el Sector Asomadas, als termes municipals de San Miguel de Salinas i Los Montesinos, província d'Alacant.  
- Aprovació de l'addenda al projecte tècnic d'execució.  
  
- Declaració, en concret, d'utilitat pública, d'estes instal·lacions.  
  
Junt amb l'escrit de presentació d'estes peticions s'acompanyava la documentació següent:  
- Addenda al projecte tècnic per a l'execució de l'esmentada instal·lació, firmat per un tècnic competent, acompanyat de la declaració responsable del 15 de gener de 2014.  
- Separates per a l'obtenció del condicionat tècnic de:  
Ajuntament de San Miguel de Salinas.  
Ajuntament de Los Montesinos.  
Red Eléctrica de España, SAU.  
- Relació concreta i individualitzada dels béns i drets que es consideren de necessària expropiació per a l'establiment de l'esmentada infraestructura, a l'efecte del reconeixement, en concret, de la utilitat pública d'eixes instal·lacions.  
El procediment administratiu corresponent a estes sol·licituds ha sigut tramitat amb els expedients de referència ATLINE/2011/56/03 i ATLIRE/2013/3/03 (adenda), incoat a este efecte pel Servici Territorial d'Energia d'Alacant.  
La sol·licitud d'autorització administrativa, aprovació del projecte d'execució i reconeixement, en concret, d'utilitat pública, ha sigut objecte d'informació pública als efectes previstos en l'article 9 de l'esmentat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de 20 dies en:  
- El Diari Oficial de la Comunitat Valenciana, número 6523 del 18 de maig de 2011.  
- El Butlletí Oficial de la Província d'Alacant, número 84 del 4 de maig de 2011.  
- El diari La Verdad d'Alacant, amb data del 20 de maig de 2011.  
  
Així com per a l'addenda en:  
- El Diari Oficial de la Comunitat Valenciana, número 7119 del 26 de setembre de 2013.  
- El Butlletí Oficial de la Província d'Alacant, número 191 del 7 d'octubre de 2013.  
- El diari La Verdad d'Alacant, amb data del 16 d'octubre de 2013.  
  
Amb la mateixa finalitat i el mateix termini es va remetre la sol·licitud inicial als ajuntaments de San Miguel de Salinas, Los Montesinos, Almoradí i Orihuela, per a la seua exposició al tauler d'anuncis, dels quals es va requerir, una vegada finalitzat el període de publicitat, que remeteren la diligència acreditativa de l'exposició, la qual consta en l'expedient.  
Així mateix, es va remetre la sol·licitud de l'addenda als ajuntaments de San Miguel de Salinas i Los Montesinos, per a la seua exposició al tauler d'anuncis, i se'ls va requerir, una vegada finalitzat el període de publicitat, que remeteren la diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient va presentar al·legacions al projecte inicial José Antonio Sáez Huertas al projecte inicial, i no s'han presentat al·legacions a l'addenda.  
En l'escrit d'al·legacions presentat per José Antonio Sáez Huertas, es manifestava en síntesi el següent:  
- Que en la relació de béns i drets afectats pel projecte figura com a titular de la finca número 29 (polígon 15, parcel·la 33), Carmen Huertas Sáez, i en l'actualitat la finca és propietat de José Antonio Sáez Huertas i María del Carmen Sáez Huertas, d'acord amb l'escriptura aportada de segregació i donació de 9 de desembre de 1985 davant del notari d'Almoradí Delfín Martínez Pérez.  
- Que la parcel·la cadastral està composta per dos finques registrals, i està sense delimitar cadastralment, atés que és una única explotació agrícola, si bé internament cada germà coneix quina és la seua afecció, i és afectada en exclusiva la part de la seua propietat.  
- Atés que l'ocupació temporal indicada creua la parcel·la i pot interrompre el sistema de reg, si esta es realitza sense prendre les mesures de precaució necessàries, s'exigix que durant l'execució de l'obra es mantinga en perfecte estat d'ús per a poder garantir el correcte desenrotllament vegetatiu del cultiu no afectat per l'expropiació.   
  
A l'efecte de la futura indemnització, el terreny afectat tant per la servitud aèria creada com per l'ocupació temporal, haurà de valorar-se adequadament, usant el mètode de capitalització de les rendes segons la Llei del Sòl de 2008, atesos l'òptim estat vegetatiu de la plantació de la finca agrícola i la seua alta rendibilitat agrària.  
  
Remeses les al·legacions indicades al peticionari perquè prestara la conformitat o formulara els inconvenients que considerara procedents, este ha emés contestació respecte a les qüestions suscitades per mitjà d'un escrit de data del 6 de juliol de 2011. Amb este fi, va manifestar:  
- Respecte a la manifestació sobre la titularitat es consideren efectuades estes i aportada l'escriptura que s'adjunta.  
- Respecte a la manifestació sobre el sistema de reg de la parcel·la i el desenrotllament vegetatiu, es considera igualment efectuada i es procurarà causar els menors perjuís; no obstant això, s'indica que els que pogueren causar seran indemnitzats d'acord amb la legislació vigent.  
- Respecte a la indemnització de la finca, es remet a l'expedient d'expropiació forçosa posterior, on es determinarà el preu just de les afeccions que s'imposen.  
D'acord amb el procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada inicialment i emeteren, si fóra procedent, els oportuns condicionats tècnics al projecte inicial de la instal·lació, es va remetre separata d'este, referida a la corresponent part de la instal·lació, a les administracions, organismes i empreses de servici públic o d'interés general següents, els béns o drets de les quals, a càrrec seu, puguen ser afectats per esta, amb el resultat que, en síntesi, es detalla:  
  
- Ajuntament de San Miguel de Salinas. Es va sol·licitar un informe amb data 7 d'abril de 2011, que es va reiterar novament amb data 13 de setembre de 2012, i no consta pronunciament de l'Ajuntament a este efecte.  
- Ajuntament d'Orihuela. Es va sol·licitar un informe amb data 7 d'abril de 2011, que es va reiterar novament amb data 13 de setembre de 2012, i no consta pronunciament de l'Ajuntament a este efecte.  
  
- Ajuntament d'Almoradí. Amb data 13 d'abril de 2011, l'Ajuntament va informar sobre la coexistència en alguns punts del traçat de la línia elèctrica amb xarxes de reg i drenatge, la qual cosa hauria de tindre's en compte; que no hi ha béns de titularitat dels ajuntaments afectats, així com, la necessitat que es valoren convenientment les afeccions ambientals descrites en l'informe i s'adopten les mesures correctores adequades.  
- Ajuntament de Los Montesinos. Amb data 6 de maig de 2011, l'Ajuntament va informar desfavorablement per afecció al conjunt arquitectònic de l'ermita de la Marquesa, paratge que té un gran valor paisatgístic i ambiental, i s'hi va establir un condicionat. Per mitjà de la sol·licitud de 21 de maig de 2013, el peticionari aporta una addenda al projecte a fi d'atendre a allò que ha establit l'informe municipal.  
  
- Unitat de Carreteres a Alacant del Ministeri de Foment. Autoritza per mitjà de la Resolució d'1 de desembre de 2011, del subdirector general d'Explotació i Gestió de la Xarxa, per delegació del director general de Carreteres, l'afecció de la línia elèctrica amb l'autopista AP-7, Alacant-Cartagena, en ambdós marges a l'altura del PK 754+100, al terme municipal de Los Montesinos, autorització que s'ha d'ajustar a uns certs condicionants.  
- Confederació Hidrogràfica del Segura. Autoritza per mitjà de la Resolució del 27 d'abril de 2010 del cap de l'Àrea de Gestió del Transvasament, l'encreuament de la línia elèctrica amb el canal principal de la Pedrera i el camí de servici en el PK 1,3. L'esmentada autorització s'ha d'ajustar a uns certs condicionants.  
- Departament d'Obres Públiques de la Diputació d'Alacant. Per mitjà d'un escrit, amb data 31 de maig de 2011 va informar favorablement sobre l'actuació sol·licitada per al paral·lelisme de la línia elèctrica amb la carretera CV-943, ajustant-se a les condicions contingudes en este.  
- Direcció General de Patrimoni Cultural. Emet un informe favorable vinculant amb data 20 de març de 2012 de la directora general de Patrimoni Cultural. L'esmentat informe s'ha d'ajustar a uns certs condicionants.  
- Servici Territorial de Medi Ambient d'Alacant. Per mitjà d'un informe en matèria de vies pecuàries, amb data del 9 de novembre de 2011 s'establixen una sèrie de condicionants a l'execució del projecte.  
- Servici Territorial de Carreteres d'Alacant. Per mitjà d'un escrit, amb data 25 de maig de 2011 va informar favorablement sobre l'actuació sol·licitada per a l'encreuament de la línia elèctrica amb les carreteres CV-940 i CV-945, ajustant-se a les condicions contingudes en este.  
  
- Telefónica de España. Per mitjà d'un escrit, amb data 15 d'abril de 2011 va informar favorablement sobre l'actuació sol·licitada per a l'encreuament de la línia elèctrica amb la línia telefònica, ajustant-se a les condicions contingudes en este.  
- Gas Natural Cegas, SA. Per mitjà d'un escrit, amb data 15 d'abril de 2011 va informar sobre condicionats tècnics generals.  
Remesos al sol·licitant els pronunciaments i els condicionats tècnics presentats per les entitats indicades, consta en l'expedient la manifestació de l'acceptació per aquell de cadascun d'estos.  
De la mateixa manera, es van remetre separates de l'addenda, amb el resultat que, en síntesi, es detalla:  
- Ajuntament de San Miguel de Salinas. Per mitjà d'un escrit, amb data del 25 de setembre de 2013 va informar favorablement, ajustant-se a les condicions contingudes en este.  
- Ajuntament de Los Montesinos. Per mitjà d'un escrit, amb data de l'1 d'octubre de 2013 va informar favorablement.  
- Red Eléctrica de España, SAU. Per mitjà d'un escrit, amb data del 27 de maig de 2014 va informar favorablement sobre l'actuació sol·licitada per a l'encreuament de la línia projectada amb la línia elèctrica a 220 kV San Miguel de Salinas - Rojales, obertura 160-161, al terme municipal de San Miguel de Salinas, ajustant-se a les condicions contingudes en este.  
Remesos al sol·licitant els pronunciaments i els condicionats tècnics presentats, consta en l'expedient la manifestació de l'acceptació per aquell de cadascun d'estos.  
La documentació aportada justifica el disseny i la construcció de tots els elements de la línia elèctrica que s'adapta als plans urbanístics municipals, junt amb l'acceptació dels condicionats imposats pels organismes afectats i, finalment, la compatibilitat amb els aspectes tècnics i econòmics respecte a la ubicació i el traçat de les instal·lacions elèctriques, amb els drets particulars. Finalment, el projecte inicial i la seua modificació presenten un traçat plenament concretat, compten entre la seua documentació amb els plans pertinents a escala adequada, estan prou detallats i contenen una relació concreta i individualitzada dels béns i drets afectats.  
La documentació tècnica acompanyada reunix una definició i concreció de les característiques tècniques i de traçat que garantixen la major seguretat i millor funcionalitat de la instal·lació projectada, i són estos els paràmetres que condicionen i obliguen principalment a adoptar un traçat, amb independència de les afeccions que puguen representar a tercers, i això sense perjuí d'indemnitzar-les adequadament.  
  
Les instal·lacions l'autorització de les quals se sol·licita constituïxen Instal·lacions de distribució elèctrica.  
La finalitat que es perseguix amb la construcció d'esta instal·lació és la de millorar la qualitat i continuïtat del subministrament de la xarxa de distribució, així com poder d'atendre les noves demandes de subministrament elèctric en la zona de distribució elèctrica d'influència de l'esmentada instal·lació.  
  
Fonaments de dret  
La instrucció i resolució d'este procediment administratiu correspon a la Generalitat, atés que la instal·lació elèctrica objecte d'este està radicada íntegrament en territori de la Comunitat Valenciana, i no està enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 33 del Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon al Servici Territorial d'Energia d'Alacant la resolució d'este procediment.  
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen part de les xarxes de distribució.  
D'acord amb el que disposen els articles 37 i 131 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten; tot això, sense perjuí del que preveu este últim en relació amb l'exempció d'acreditació d'estes capacitats que, potestativament, puga atorgar l'Administració per als que exercisquen l'activitat. Sense perjuí que el peticionari a què afecta este procediment, Iberdrola Distribución Eléctrica, SAU, complix esta última condició, en data d'esta la mercantil es troba inscrita en el Registre Administratiu de Distribuïdors del Ministeri d'Indústria, Energia i Turisme, amb el número de registre R1-001, inscripció per a la qual és necessari acreditar el compliment de les capacitats esmentades.  
  
D'acord amb l'article 52 de la Llei 54/1997, de 27 de novembre, les instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas. De conformitat amb l'article 53.1 de l'esmentada norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això han d'incloure una relació concreta i individualitzada dels béns o drets que consideren de necessària expropiació.  
De conformitat amb l'incís b de l'article 3 del Decret 88/2005, de 29 d'abril, la instal·lació està classificada dins del grup segon.  
D'acord amb els incisos a i b de l'article de l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requerixen autorització administrativa prèvia i aprovació del seu projecte d'execució.  
De conformitat amb l'apartat 1 de l'article 17 del Decret 88/2005, de 29 d'abril, quan siga necessari tramitar la declaració d'utilitat pública d'instal·lacions elèctriques compreses en el grup segon, se sotmetran al tràmit d'informació pública en els termes establits en l'article 9.  
  
Per a les sol·licituds d'autorització administrativa i aprovació del projecte d'execució s'aplicarà el capítol III del Decret 88/2005, de 29 d'abril, per estar classificada la instal·lació elèctrica objecte d'este procediment dins del grup segon.  
D'acord amb l'article 16.3 del Decret 88/2005, de 29 d'abril, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el sistema.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria que, en este cas, es concreta en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i, en especial, en les seues instruccions tècniques complementàries ITC-LAT 06, Línies subterrànies amb cables aïllats, i la ITC-LAT 07, Línies aèries amb conductors nus.  
Per a la sol·licitud de declaració, en concret, de la utilitat pública, resulta aplicable el procediment i les disposicions contingudes en el capítol V del títol VII del Reial Decret 1955/2000, d'1 de desembre, d'acord amb el que preveu la disposició addicional primera del Decret 88/2005, de 29 d'abril.  
En virtut de la disposició transitòria segona de la Llei 24/2013, de 26 de desembre, del Sector Elèctric, en relació amb els expedients d'instal·lacions elèctriques en tramitació, disposa que els procediments d'autorització d'instal·lacions elèctriques iniciats amb anterioritat a l'entrada en vigor d'esta llei es tramitaran fins a la seua resolució d'acord amb la legislació anterior. Així mateix, els dits procediments continuaran sent tramitats fins a la seua resolució per l'Administració o l'organisme regulador que siga competent d'acord amb la legislació anterior, al qual correspondrà, igualment, la resolució dels recursos que, si és el cas, puguen interposar-se.  
Atenent l'anterior, complits els requisits i els procediments legals i reglamentaris establits en la legislació vigent aplicable, resolc:  
  
  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de la nova línia elèctrica aereosubterrània a 20 kV, doble circuit, entre l'ST San Miguel de Salinas i el Sector Asomadas, als termes municipals de San Miguel de Salinas, Los Montesinos, Almoradí i Orihuela, província d'Alacant.  
Segons la documentació tècnica, les principals característiques administratives i tècniques de la instal·lació elèctrica són:  
  
CARACTERÍSTIQUES ADMINISTRATIVES   
I TÈCNIQUES GENERALS  
Tipus d'instal·lació Mixta. Línia elèctrica aereosubterrània  
Tipus de xarxa (segons la Llei 54/1997 i el Reial Decret 1955/2000) Xarxa de distribució  
Grup (segons el Decret 88/2005) Segon  
Categoria línia (segons el Reial Decret 223/2008) Tercera  
Tipus de zona (ITC-LAT 07) A  
  
  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 20  
Tensió més elevada de la xarxa (kV, eficaç) 24  
Longitud total (m) 6 367  
Origen instal·lació Posició de línia de la subestació ST San Miguel de Salinas  
Final instal·lació Suport de pas aereosubterrani A-39  
  
Municipis afectats San Miguel de Salinas, Los Montesinos, Almoradí i Orihuela  
Nre. de circuits 2  
  
  
  
TRAM AERI  
Longitud tram aeri (m) 6 207  
Nre. de circuits 2  
Tipus de suports Torres metàl·liques de gelosia  
Nre. de suports 39  
Inici Suport de pas aereosubterrani A-1 en la ST San Miguel de Salinas  
  
Final Suport de pas aereosubterrani A-39 en Sector Asomadas  
Municipis afectats San Miguel de Salinas, Los Montesinos, Almoradí i Orihuela  
Material conductor Alumini-acer LA 180 (147-AL/34-ST1A)  
Secció total (mm²) 181,60  
  
  
  
TRAM SUBTERRANI  
Longitud canalització tram subterrani (m) 160  
Inici Posició de línia de la subestació ST San Miguel de Salinas  
Final Suport de pas aereosubterrani A-1 en la ST San Miguel de Salinas  
  
Municipis afectats San Miguel de Salinas  
Tipus de conductor D'alumini del tipus HERPZ1 12/20 kV  
Secció total (mm²) 400  
Tipus de canalització Safata/Revestiment/Rasa entubada  
Nre. de circuits 2  
  
  
  
El pressupost final del projecte de la instal·lació objecte d'esta autorització és de tres-cents onze mil sis-cents cinquanta-cinc euros amb cinquanta-sis cèntims d'euro (311 655,56 ?).  
De conformitat amb l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públic com privats, que siguen necessaris obtindre per part d'Iberdrola Distribución Eléctrica, SAU, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
Esta autorització s'atorga sense perjuí de tercers i deixant a part els drets particulars.  
El titular d'esta autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
El règim econòmic i retributiu es regirà per les disposicions vigents en cada moment. L'incompliment de les condicions i els requisits establits en esta autorització o la variació substancial dels pressupostos que han determinat el seu atorgament podran originar-ne la revocació.  
  
  
Segon  
Aprovar el projecte d'execució presentat, junt amb la seua addenda, per a la construcció de les instal·lacions corresponents a la línia elèctrica aereosubterrània a 20 kV, doble circuit, entre l'ST San Miguel de Salinas i el Sector Asomadas, descrites en el punt primer d'esta resolució, redactades per un tècnic titulat competent i amb les declaracions responsables de 17 de febrer de 2011 i de 15 de gener de 2014, i habilitar Iberdrola Distribución Eléctrica, SAU, a la construcció de la instal·lacions interessades, d'acord amb les condicions que s'indiquen a continuació:  
1. La instal·lació elèctrica haurà d'executar-se segons el projecte i l'addenda presentats i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel titular. En cas que siga necessari introduir modificacions respecte de la documentació presentada i aprovada, el titular d'esta resolució haurà de sol·licitar prèviament a este Servici Territorial d'Energia la corresponent aprovació.  
2. La instal·lació a executar complirà, en tot cas, el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua instrucció tècnica complementària ITC-LAT 06, Línies subterrànies amb cables aïllats, i la ITC-LAT 07, Línies aèries amb conductors nus.  
3. El termini d'execució de la instal·lació serà de 18 mesos comptats a partir de la notificació d'sta resolució. No obstant això, amb anterioritat a la seua finalització podrà sol·licitar-se'n una ampliació concreta per mitjà d'una sol·licitud motivada davant d'este òrgan directiu, i s'haurà d'adjuntar, a este efecte, la documentació justificativa de la demora i del cronograma de treballs previstos per al nou termini sol·licitat.  
4. Així mateix, el titular d'esta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució a este Servici Territorial d'Energia.  
5. El titular d'esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjuí d'allò previst en l'article 18.4 del Decret 88/2005, de 29 d'abril, personal tècnic en la matèria adscrit al Servici Territorial d'Energia podrà realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
  
7. Finalitzades les obres de construcció de la instal·lació, Iberdrola Distribución Eléctrica, SAU, presentarà al Servici Territorial d'Energia la corresponent sol·licitud de l'autorització d'explotació prevista en l'article 18 del Decret 88/2005, de 29 d'abril. L'esmentada comunicació haurà d'anar acompanyada d'un certificat de direcció i final d'obra, subscrit per un tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i, igualment, respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, s'adjuntarà la corresponent declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389 de data 3 de novembre de 2010.  
8. Este Servici Territorial d'Energia, després del tràmit previ del corresponent procediment, deixarà sense efecte la present aprovació en qualsevol moment en què observe l'incompliment o la inobservança de les condicions imposades.  
  
Tercer  
Declarar, en concret, la utilitat pública de la instal·lació elèctrica el muntatge de la qual s'autoritza en el punt primer d'esta resolució, amb l'afecció a les finques que es detallen en l'annex a esta resolució, amb l'abast i els efectes previstos en el títol IX de la Llei 54/1997, de 27 de novembre, del Sector Elèctric, i de les seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei de 16 de desembre de 1954, sobre expropiació forçosa, i Iberdrola Distribución Eléctrica, SAU, adquirix la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart  
Ordenar:  
- La publicació d'esta resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació d'esta resolució a Iberdrola Distribución Eléctrica, SAU, i a totes les administracions o organismes públics i empreses de servicis públics o servicis d'interés general que han intervingut o han pogut intervindre en el procediment d'autorització, les que han emés o van haver d'emetre el condicionat tècnic al projecte d'execució, i les que hi van informar o hi van haver d'informar, durant la tramitació de la declaració, en concret, de la utilitat pública als titulars de béns i drets afectats, així com a la resta d'interessats en l'expedient, d'acord amb el que preveu l'article 52 de la Llei de 16 de desembre de 1954, d'Expropiació Forçosa.  
Tot això, de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Es comunica que la mencionada publicació es realitzarà, a més, a l'efecte de notificació de la present resolució als interessats que siguen desconeguts, se n'ignore el lloc o domicili de la notificació o el mitjà que permeta tindre constància de la recepció per aquells o pels seus representants; tot això, d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra esta resolució, que no posa fi a la via administrativa, podrà interposar-se un recurs d'alçada davant de la Direcció General d'Energia d'esta conselleria en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 8 d'agost de 2014.- El cap del Servici Territorial d'Energia: Ramón Esplugas Pérez.